# Associació Llatinoamericana d'Integració

L'Associació Llatinoamericana d'Integració o ALADI (castellà: Asociación Latinoamericana de Integración, portuguès: Associação Latino-Americana de Integração) és un organisme internacional integrat per 14 països d'Amèrica Llatina, amb seu a Montevideo, Uruguai. És un bloc econòmic internacional llatinoamericà. Qualsevol país de la regió pot demanar admissió.
Va ser fundada el 12 d'agost de 1980 pel Tractat de Montevideo. És la successora de l'ALALE, és a dir, de l'Associació Llatinoamericana de Lliure Comerç.

## Estructura

Segons el tractat fundacional, l'estructura està conformada pels següents organismes:
* Consell de Ministres d'Afers Exteriors: organisme suprem i instància de conducció política superior integrada pels Ministres de Relacions Exteriors dels països integrants. És convocat pel Comitè de Representants.
* Conferència d'Avaluació i Convergència: Té com a funció avaluar el procés d'integració, promoure el procés de negociació entre els països associats i recomanar al Consell mesures multilaterals. Es reuneix cada 3 anys o quan cal pel Comitè.
* Comitè de Representants: és l'organisme polític permanent i fòrum de negociacions entre els països integrants i tercers. Entre les seves funcions estan la de prendre les mesures i accions necessàries per a l'execució del Tractat, arbitrar entre els països membres i crear organismes auxiliars (14 en total a la data). Es reuneix cada 15 dies.
* Secretaria General: és l'organisme tècnic de l'ALADI. El seu Secretari General és designat pel Consell. Té la seu a Montevideo, Uruguai.
Totes les decisions del Consell, Conferència i Comitè s'adopten per majoria de dos terços dels països membres.

## Estats membres

L'ALADI està composta per 13 països de la regió. El darrer país en formar part del bloc és Panamà (2011).
| Estats membres | Data d'ingrés | Població | Superfície terrestre | Capital/s |
| República Argentina | Fundador | 40.117.096 hab. | 2.780.400 km² | Buenos Aires |
| Estat Plurinacional de Bolívia | Fundador | 10.426.160 hab. | 1.098.581 km² | Sucre i La Paz |
| República Federativa del Brasil | Fundador | 190.732.694 hab. | 8.514.877 km² | Brasília |
| República de Colòmbia | Fundador | 45.656.937 hab. | 1.141.748 km² | Bogotà |
| República de Cuba | 1999 | 11.242.621 hab. | 110.860 km² | L'Havana |
| República de l'Equador | Fundador | 14.306.876 hab. | 283.561 km² | Quito |
| Estats Units Mexicans | Fundador | 112.322.757 hab. | 1.972.550 km² | Ciutat de Mèxic |
| República del Paraguai | Fundador | 7.030.917 hab. | 406.752 km² | Asunción |
| República de Panamà | 2011 | 3.405.813 hab. | 78.200 km² | Panamà |
| República del Perú | Fundador | 29.885.340 hab. | 1.285.215,6 km² | Lima |
| República Oriental de l'Uruguai | Fundador | 3.424.595 hab. | 176.215 km² | Montevideo |
| República Bolivariana de Veneçuela | Fundador | 30.102.382 hab. | 916.445 km² | Caracas |
| República de Xile | Fundador | 17.094.275 hab. | 756.096,3 km² | Santiago de Xile |
| En procés d'integració | | | | |
| República de Nicaragua | | 5.465.100 hab. | 130.373 km² | Managua |

## Referències

* ↑ OEA. «Tractat de Montevideo de 1980» (en anglès). [Consulta: 24 febrer 2012].
* ↑ Acord de Lliure Comerç de l'ALADI (anglès)
* ↑ www.erdkunde-wissen.de. «Tractat d'Asunción» (en alemany). Arxivat de l'original el 2011-12-29. [Consulta: 24 febrer 2012].

## Enllaços externs

* Pàgina web oficial de l'ALADI
* RadioMercosur Arxivat 2011-07-15 a Wayback Machine. (castellà) (portuguès)